**אוּרִי מִשְׂגַּב** (נולד ב-15 באפריל 1974) הוא עיתונאי, פובליציסט, מרצה, מורה ובמאי ישראלי. כיום עיתונאי בעיתון "הארץ", ממובילי מחאת הדגלים השחורים ובין המתנגדים הבולטים לראש הממשלה בנימין נתניהו.

ביוגרפיה
--------

מִשְׂגַּב נולד בקיבוץ חפציבה לחיים, מנהל וגזבר, ולחנה, מזכירה טכנית. למד בתיכון אורט עמק חרוד. שירת בצה"ל כקצין מודיעין בחיל התותחנים. בעל תואר ראשון במדע המדינה ובהיסטוריה מאוניברסיטת תל אביב.

קריירה
------

### בעיתונות

בשנת 1999 החל משגב את קריירת העיתונאות שלו כשהצטרף למערכת העיתון "העיר", ושימש בו ככתב מגזין, פרשן מדיני-פוליטי, מבקר מוזיקה ובעל טור במדור הספורט. בהמשך מונה לתפקיד עורך מדור הספורט וסגן עורך העיתון. בשנת 2001 שימש ככתב העיתון בניו יורק וסיקר את פיגועי 11 בספטמבר.

ב-2004 הצטרף לחברת החדשות של ערוץ 10, ושימש ככתב מגזין ותרבות במהדורת החדשות המרכזית. בשנת 2005 הצטרף לשבועון "Time Out תל אביב", וכיהן כסגן עורך העיתון.

בשנת 2006 הצטרף לעיתון "הארץ", וכיהן בתפקיד עורך וכותב. בשנת 2007 עבר ל"ידיעות אחרונות" כחבר מערכת המוסף לשבת וכותב מאמרי דעה. בתום ארבע שנות עבודה, הופסקה עבודתו על ידי העורך הראשי רון ירון. בשנת 2012 חזר למערכת "הארץ". הוא מפרסם בעיתון מאמרי דעה, טורי פרשנות וכן את הבלוג הפוליטי "משגב לעם".

### כבמאי

בשנת 2014, ראה אור סרטו התיעודי "חייו מלאי שיר: סיפורו של אברהם חלפי". הסרט הופק לערוץ 8 על ידי חברת קסטינה תקשורת, והוצג בהקרנת בכורה בפסטיבל הקולנוע ירושלים.

### מורה ומרצה

משגב לימד בין השנים 2006–2015 בבית הספר הדמוקרטי "קהילה", ובעבר שימש כמרצה בחוג לתקשורת של מכללת ספיר, והוא מרבה להרצות בפורומים שונים על נושאים בתחום העיתונות והמוזיקה. בשנת 2010 ייסד יחד עם האוזן השלישית את "אקדמיית הביטלס", שבמסגרתה הוא מרצה ברחבי ישראל על סיפור הלהקה וחבריה.

### בטלויזיה

בסוף 2022 הצטרף לצוות המגישים של התוכנית "מבקרי המדינה" בערוץ כנסת לצד גדי טאוב, נוה דרומי ואחרים.

פעילותו במסגרת המחאה
--------------------

בשנת 2020 היה מיוזמי מחאת הדגלים השחורים, אליה קרא להצטרף בפוסט שפרסם בעמוד הפייסבוק שלו.

דעותיו הציבוריות
----------------

בטוריו ב"הארץ" מביע משגב עמדות שמאליות ואנטי-דתיות. משגב עורר בעבר ביקורת ציבורית רחבה כשכתב טור שבו הסביר מדוע לא מל את בנו, וכן בטורים בהם קרא להפסיק את הלימוד וההנצחה של השואה בישראל בטענה כי הם "אינדוקטרינציה ציונית". טור שכתב בו קרא לשופט בית המשפט העליון נעם סולברג "עבריין בינלאומי" מאחר שהוא גר ביהודה ושומרון, ספג גינוי משרת המשפטים איילת שקד.

באוקטובר 2023, בעקבות מלחמת חרבות ברזל, האשים את ממשלת נתניהו באחריות על המתקפה. לטענתו הביטחון בעוטף הופקר, ושרי הממשלה היו עסוקים בלנפוש, ולא בענייני ביטחון.

משגב הוא אחד המתנגדים הגדולים לראש הממשלה בנימין נתניהו, ונוהג לכתוב עליו ביקורות רבות.

ב-11 במרץ 2023 עיכבה המשטרה את משגב בעקבות ציוץ בטוויטר בו המליץ לנתניהו לא להגיע לברלין.

חשיפות עיתונאיות
----------------

ב-27 ביולי 2017 עתר לבג"ץ נגד היועץ המשפטי לממשלה ופרקליט המדינה, בדרישה שיקבלו החלטה בפרשת מעונות ראש הממשלה, לאחר שחלפו 14 חודשים מהמלצת המשטרה על הגשת כתבי אישום. העתירה נמחקה חודשיים אחר כך לאחר שהודיע היועץ על כוונתו להגיש כתבי אישום בפרשה.

בתקופת הקורונה, ב-2021 יצא בתחקיר על מערך "טיסות החילוץ" שאישרה הממשלה בכפוף לאישור ועדת חריגים, ובו טען כי חרדים רבים הגיעו לישראל בטיסות חילוץ, כאשר ישראלים שנתקעו בחו"ל ואינם חרדים לא קיבלו אישורים לכך, ובכך מתבצעת אפליה כלפי לא-חרדים. התקיר היכה גלים ותחקירי המשך של עיתונאים נוספים חשפו את המחדל.

ב-2023 חשף פרשת מתנות שבנימין נתניהו לא החזיר למדינת ישראל לאחר עזיבתו את משרד ראש הממשלה ב-2021, בהן תנ"ך יקר ערך אותו קיבל מוולדימיר פוטין.

הביקורת עליו
------------

בחודש ינואר 2021 כתב בעיתון הארץ מאמר כנגד הציבור החרדי סביב מגפת הקורונה בו כתב כי "החרדים הורסים ומביסים את המדינה. מי שיצית פה אינתיפאדה חילונית ייהפך לכוכב עליון... החרדים מסוכנים כיום להווה ולעתיד של ישראל יותר מהטילים של חיזבאללה ומהגרעין האיראני". בעקבות כך הוגשו כנגדו תלונות ובית הדין לאתיקה של מועצת העיתונות קבע כי המאמר גזעני, מסית ומעודד מלחמת אחים. בית הדין גם נזף בהארץ והורה להסיר את המאמר מאתר האינטרנט של העיתון.

חיים אישיים
-----------

מתגורר ביפו, נשוי לסיוון ולהם ארבעה ילדים.

קישורים חיצוניים
----------------

ויקישיתוף מדיה וקבצים בנושא **אורי משגב** בוויקישיתוף
* אורי משגב, ברשת החברתית פייסבוק
* אורי משגב, ברשת החברתית אקס (טוויטר)
* מאמרי אורי משגב, באתר "הארץ"
* משגב לעם - הבלוג של אורי משגב, באתר הארץ
* אורן פרסיקו, העתיד של "ידיעות", באתר העין השביעית, 8 בפברואר 2012
* "אורי משגב, מה דעתך על הסטטוס שבנט כתב עליך היום"?, באתר הארץ, 17 בפברואר 2014
* ארי פינס, ‏"ישראל של היום היא כמו גרמניה של שנות ה-30", באתר ‏מאקו‏, 3 באוגוסט 2014

הערות שוליים
------------

1. ↑  אתי שכטמן‏, אורי משגב מצטרף ל"הארץ", באתר וואלה!‏, 20 ביולי 2006
2. ↑  אורי משגב עוזב את עיתון הארץ, באתר וואלה!‏, 4 ביולי 2007
3. ↑  אמילי גרינצווייג‏, ידיעות אחרונות: אורי משגב פוטר, באתר וואלה!‏, 03 בינואר 2012  
אורן פרסיקו, העתיד של "ידיעות", באתר העין השביעית, 8 בפברואר 2012
4. ↑  אני יוצא למחאה. דגל שחור. בעמוד הפייסבוק של Uri Misgav, 15 במרץ 2020
5. ↑  ארז תדמור, מושכי העורלה מרחוב שוקן, באתר מידה, 5 בינואר 2014.
6. ↑  News1 | זיכרון השואה מול שכרון השנאה בהארץ, באתר www.news1.co.il
7. ↑  מסע צלב נגד זיכרון השואה - הבלוג של אורי הייטנר, באתר Israblog (ארכיון)
8. ↑  אתר למנויים בלבד אורי משגב, למה חסכתי מבני ברית מילה, באתר הארץ, 3 בינואר 2014
9. ↑  אתר למנויים בלבד אורי משגב, יוצאים מהקרון: בלוג פתוח ליום השואה, באתר הארץ, 28 באפריל 2014
10. ↑  מערכת ישראל היום, איילת שקד נגד עיתון "הארץ", באתר ישראל היום, 10 ביוני 2016 09:42.
11. ↑  אתר למנויים בלבד אורי משגב, ממשלת המחדל של נתניהו חתומה על מתקפת אוקטובר 2023, באתר הארץ, 7 באוקטובר 2023
12. ↑  אתר למנויים בלבד אורי משגב, במקום לטוס על חשבוננו בעולם, טוסו לנו מהעיניים, באתר הארץ, 5 באוקטובר 2023
13. ↑  אתר למנויים בלבד אורי משגב, לא השבויים ולא חמאס. הוא מגויס אך ורק להישרדותו בשלטון, באתר הארץ, 16 באוקטובר 2023
14. ↑  אתר למנויים בלבד אורי משגב, מי שאישר את השהות בוולדורף אסטוריה צריך לספק הסברים, באתר הארץ, 7 בספטמבר 2023
15. ↑  אתר למנויים בלבד אורי משגב, ואז הובאה איילה חסון — כך התאגיד שילם פרוטקשן לנתניהו, באתר הארץ, 4 באפריל 2023
16. ↑  אתר למנויים בלבד אורי משגב, נתניהו מדבר על השתמטות? זה בדנ"א המשפחתי, באתר הארץ, 20 ביולי 2023
17. ↑  אתר למנויים בלבד אורי משגב, מסעות בנימין: הטיסה לארה"ב היא קו אדום של שחיתות, באתר הארץ, 11 בספטמבר 2023
18. ↑  אתר למנויים בלבד עיתונאי "הארץ" אורי משגב עוכב מחוץ לביתו ותושאל על ציוץ בטוויטר, באתר הארץ, 11 במרץ 2023
19. ↑  אתר למנויים בלבד אורי משגב, נתב"ג לא באמת סגור, ורוב החוזרים מחו"ל הם חרדים, באתר הארץ, 21 בפברואר 2021
20. ↑  אילן לוקאץ' אלי הירשמן, ‏תחקיר | מחדל סגירת השמיים: מאכערים, קומבינות ופרוטקציות כדי להיכנס לישראל, באתר ‏מאקו‏, 26 בפברואר 2021
21. ↑  אתר למנויים בלבד נעה שפיגל, "סורבנו תוך דקה": האזרחים שוועדת החריגים הותירה מחוץ לישראל, באתר הארץ, 3 במרץ 2021
22. ↑  אתר למנויים בלבד אורי משגב, איסמן, איפה התנ"ך שפוטין נתן לנתניהו?, באתר הארץ, 31 באוגוסט 2023
23. ↑  אתר למנויים בלבד אורי משגב, מי שיצית פה אינתיפאדה חילונית ייהפך לכוכב עליון // דעה | דעה, באתר הארץ, 21 בינואר 2021
24. ↑  יהונתן גוטליב, בית הדין לאתיקה של מועצת העיתונות נזף בעיתון הארץ: הטור נגד החרדים - גזעני ומסית, באתר ערוץ 7, ‏28/4/2022
25. ↑  החלטת מועצת העיתונות

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007396206905171
* VIAF: 34153530981248702835
* WorldCat (עם VIAF): 34153530981248702835

 |